JWD วิ่งแรง 6% ขานรับงบฯไตรมาสแรกแตะระดับ 89 ลบ. หลังรายได้โตกระโดด!
JWD วิ่งแรง 6% ขานรับงบฯไตรมาสแรกแตะระดับ 89 ลบ. หลังรายได้โตกระโดด!
JWD วิ่งแรง 6% ขานรับงบฯไตรมาสแรกแตะระดับ 89 ลบ. เพิ่มขึ้น 113% จากปีก่อน 41.72 ลบ. หลังรายได้ธุรกิจให้บริการรับฝาก-บริหารสินค้า-ขนส่งสินค้า-อาหารโตกระโดด!
10 พ.ค. 2562

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD รายงานผลการดำเนินงานไตรมาส 1/62 สิ้นสุดวันที่ 31 มี.ค.62 รวมบริษัทย่อย

โดยผลการดำเนินงานของบริษัทปรับตัวเพิ่มขึ้นเนื่องจาก กลุ่มบริษัทฯ มีรายได้รวมในไตรมาส 1/2562 ทั้งสิ้นจำนวน 896.8 ล้านบาท เพิ่มขึ้นจากไตรมาส 1/2561 จำนวน 231.9 ล้านบาท หรือเป็นอัตราร้อยละ 34.9 เมื่อเทียบกับรายได้รวมในงวดเดียวกันของปีก่อน ส่วนใหญ่เกิดจากรายได้จากธุรกิจให้บริการรับฝากและบริหารสินค้า กลุ่มธุรกิจขนส่งสินค้า และกลุ่มอาหาร
ทั้งนี้ บริษัทฯ มีรายได้ดอกเบี้ย เงินปันผล และรายได้อื่นสำหรับไตรมาส 1/2562 จำนวน 18.3 ล้านบาท เพิ่มขึ้น 7.9 ล้านบาท คิดเป็นร้อยละ75.9 เมื่อเทียบกับงวดเดียวกันของปี ก่อน ซึ่งมีส่วนหนึ่งเกิดจากเงินปันผลจากการลงทุนในทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์ เอไอเอ็ม อินดัสเทรียล โกรท (AIMIRT)
ขณะที่ล่าสุด ราคาหุ้น JWD ล่าสุด ณ เวลา 10.46 น. อยู่ที่ระดับ 8.55 บาท ปรับตัวขึ้น 0.45 บาท หรือ 5.56% ด้วยมูลค่าซื้อขาย 12.83 ล้านบาท